სტამფორდ-ბრიჯის ბრძოლა
სტამფორდ-ბრიჯის ბრძოლა (ძვ. ინგლ. Stængfordesbrycge; ინგლ. Stamford Bridge) — სკანდინავიელი ვიკინგების ინგლისში ორაასწლიანი ბატონობის უკანასკნელი ბრძოლა. გაიმართა 1066 წლის 25 სექტემბერს სტამფორდ-ბრიჯში. ნორვეგიის არმია, რომელსაც მეფე ჰარალდ III სარდლობდა გაანადგურა ანგლოსაქსების არმიამ ჰაროლდ გოდვინსონის მეთაურობით. ბრძოლაში მეფე ჰარალდი მოკლეს და ნორვეგიელების მცდელობა დაეპყრო ინგლისი, კრახით დასრულდა.